
Zuglói Sport- és Rendezvényszervező Nonprofit Kft. Felügyelő Bizottsági Ülés
Jegyzőkönyv kivonata
2025.11.19. 17:00 ( Online ülés )
Készült:
A Zuglói Sport- és Rendezvényszervező Nonprofit Kft. (a továbbiakban: Társaság) székhelyén
Jelen vannak:
· Masevszki Gábor — FEB elnök (a továbbiakban: M.G.)
· Takács Gábor - FEB tag (a továbbiakban: T.G.)
· Dr. Kokavecz Pál — ügyvezető (a továbbiakban: K.P.)
	[image: ]	Bohanek Enikő — pénzügyi vezető (a továbbiakban: B.E.)
· Dézsi Lívia — pénzügyi ügyintéző, jegyzőkönyvvezető (a továbbiakban: D.L.)
[image: ][image: ]Masevszki Gábor a Felügyelő Bizottsági (a továbbiakban: FEB) ülést 17:07 perckor megnyitotta.
A jegyzőkönyv készítője: D.L.
A FEB egyhangúlag elfogadta.
Az ülésről hangfelvétel készülhet.
A FEB egyhangúlag elfogadta.
A jegyzőkönyv hitelesítője: M.G.
A FEB egyhangúlag elfogadta.
Napirendi pontok megszavazása:
M.G.: ismertette a Meghívó szerinti napirendi pontokat:
1. A módosított Szervezeti és Működési Szabályzat (SZMSZ)jóváhagyása, Alapító általi elfogadásra való előterjesztése

2. A Társaság könyvvizsgálója személyének megtárgyalása, jóváhagyása és Alapító általi elfogadásra való előterjesztése
A meghívóban szereplő napirendi pontokat a FEB egyhangúlag elfogadta.
1. napirendi pont
A módosított Szervezeti és Működési Szabályzat (SZMSZ) jóváhagyása, Alapító általi elfogadásra való előterjesztése
M.G.: A SZMSZ jelenlegi módosítására főként a szervezeti változások miatt keriilt sor?
K.P.: Igen, mert bár ugyan az év első felében a FEB elfogadott egy SZMSZ módosítást, azonban az a Jogi Főosztály kérésére nem került a tulajdonos felé jóváhagyás céljából benyújtásra. Az időközben a személyi állományban történő változások, valamint a szakmai feladatellátás pontosítása, bővebb részletezése a jelenlegi változatban teljes mértékben, naprakészen lefedi a munkaerőállomány meglévő feladatait és hatásköreit.
[image: ]M.G.: Tartalmilag teljesen elfogadhatónak, megfelelőnek tartja a benyújtott SZMSZ tervezetet, de kéri, hogy a tulajdonos felé történő benyújtás előtt az esetleges nyelvi hibák, szóismétlések javításra kerüljenek.
T.G.: Szintén javasolja a jelenlegi tartalommal, de az M.G. által is jelzett nyelvi hibák javítása után az SZMSZ tervezet elfogadását.
Határozati javaslat:
FEB 16/2025. (11.19.) számú határozata:
„A FEB a Társaság módosított Szervezeti és Működési Szabályzatát elfogadja és egyben javasolja annak Budapest Főváros XIV. Kerület Zugló Önkormányzatának döntéshozó szerve általi elfogadását is, azzal a kitétellel, hogy a jelen FEB ülés meghívójában kiküldött SZMSZ kerül a FEB által jóváhagyásra, amelybe - utólagosan csak a nyelvi hibák és szóismétlések javítása miatti - apróbb módosítások kerülnek végrehajtásra.
A határozati javaslatot a jelenlévő FEB tagok egyhangúlag elfogadták.

2. napirendi pont
A Társaság könyvvizsgálója személyének megtárgyalása, jóváhauása és Alapító általi elfogadásra való előterjesztése
M.G.: Megfelelőnek tartja a benyújtott anyagot és elfogadhatónak érzi a javasolt könyvvizsgáló megbízását. Hiányolja azonban, hogy a könyvvizsgáló ajánlatában nem került pontosításra, hogy a feltüntetett megbízási díj milyen időtartamra vonatkozik (/év, /hó?). Kéri ennek a pontosítását.
K.P.: A könyvvizsgálóval kötendő szerződés tervezet, amely jelenleg jogi véleményezés alatt áll már pontosan tartalmazza, hogy a díj éves tevékenységre vonatkozik és egyben lehetőséget ad annak évenkénti indexálására.
A szerződés a FEB általi jóváhagyás és a tulajdonos által történő elfogadás után kerülhet csak megkötésre 2026. január 01 -i hatállyal.
A Társaság döntésének alapja egyrészt az ajánlatot tevő cégek által megadott megbízási díj mértéke volt, valamint az a tény, hogy a javasolt könyvvizsgáló a Könyvvizsgáló Kamarán belül a Minőség Ellenőrzési Bizottság tagja.
[image: ][image: ]Ajánlattétel előtt, a könyvvizsgáló előzetesen megkapta a Társaság korábbi évekre vonatkozó pénzügyi beszámolóinak külső szakértő által készített vizsgálati jelentéseit annak érdekében, hogy teljesen átfogó képet kaphasson a Társaság számviteli és pénzügyi működéséről.
M.G.: Furcsának érzi, hogy az ajánlat nem tartalmaz referenciákat, ezeket csak kérésre, nem automatikusan küldené. Jobb lett volna az ajánlati anyag, ha benne szerepelnek referenciák is.
T.G.: Kérdése, hogy cég Pátyra bejegyzett székhely címe miatt nem jelentkezhetnek-e plusz költségek a Társaság részére.
K.P.: A könyvvizsgáló székhelye ugyan Pátyra van bejelentve, azonban működik egy irodája Zuglóban, amely a Társaság székhelyéhez közel van, valamint az ajánlatban szereplő vállalási ár tartalmazza az utazási és egyéb költségeket is.
T.G.: Mivel az ajánlatban a megbízási díjon felül szerepel egy 40.000,- Ft-os óradíj kiszámlázásának lehetősége, mekkora annak a kockázata, hogy azt igénybe kell majd venni?
3 / 4
Zuglói Sport- és Rendezvényszervezó Non-Profit Kft 1149 Budapcsr, Kövér Lajos utca 5-9
06- I -363-2036
Zuglói Sport- és Rendezvényszervezó Non-Profit Kft 1149 Budapcsr, Kövér Lajos utca 5-9
06- I -363-2036
Zuglói Sport- és Rendezvényszervezó Non-Profit Kft 1149 Budapcsr, Kövér Lajos utca 5-9
06- I -363-2036

oldal 
oldal 
oldal 
06-1-363-2036

K.P.: Tekintettel arra, hogy a megbízási díj minden, a könyvvizsgálat végrehajtásához kapcsolódó költséget tartalmaz, ezért nem gondolja, hogy ezen felül szükség lenne további óradíj alapú költség lehívására.
T.G.: Utána nézett a referenciáknak és egyik jelölt esetén sem látott problémát.
[bookmark: _GoBack]M.G.: Kéri, hogy a szerződésben konkrétan feltűntetésre kerüljenek a könyvvizsgálói díjban foglalt feladatok, valamint az esetlegesen igény szerint pluszban kiszámlázandó feladatok köre.
K.P.: Ez jogos kérés. Javasolja, hogy a szerződés aláírás előtt az kerüljön elküldésre a FEB részére.
M.G.: Egyetért a javaslattal és kéri a szerződés tervezet aláírás előtti FEB részére történő megküldését. Javasolja, hogy szavazzanak a könyvvizsgáló személyéről, és felkéri K.P-t, hogy a szavazásra bocsájtott könyvvizsgáló céget és személyt nevezze meg.
K.P.: Cég neve: DIAG-MA Szolgáltató Kft.
Székhelye: 2071 Páty, Május l . utca 7.
Könyvvizsgáló személye: Szőllősi György ügyvezető
[image: ]Határozati javaslat:
FEB 17/2025. (11.19.) számú határozata:
„A FEB a Társaság ügyvezetője által javasolt könyvvizsgáló személyét elfogadja és egyben javasolja annak Budapest Főváros XIV. Kerület Zugló Önkormányzatának döntéshozó szerve általi elfogadását is.”
A jelenlévő FEB tagok a határozati javaslatot egyhangúlag elfogadták.
A FEB Elnöke az online ülést 17:30-kor lezárta.
Budapest, 2025. november 19.

